CELEX: 32011R0192
Language: ro
Date: 2011-02-25 00:00:00
Title: Regulamentul (UE) nr. 192/2011 al Comisiei din 25 februarie 2011 de stabilire a unor măsuri speciale în ceea ce privește ajutoarele pentru depozitarea privată a cărnii de porc instituite prin Regulamentul (UE) nr. 68/2011

26.2.2011   
            
            
               RO
            
            
               Jurnalul Oficial al Uniunii Europene
            
            
               L 53/65
            
         REGULAMENTUL (UE) NR. 192/2011 AL COMISIEI
   din 25 februarie 2011
   de stabilire a unor măsuri speciale în ceea ce privește ajutoarele pentru depozitarea privată a cărnii de porc instituite prin Regulamentul (UE) nr. 68/2011
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (CE) nr. 826/2008 al Comisiei din 20 august 2008 de stabilire a normelor comune de acordare a ajutorului pentru depozitarea privată a anumitor produse agricole (2), în special articolul 23 alineatul (3),
   întrucât:
   
               (1)
            
            
               O analiză a situației a indicat că există riscul să se depună un număr excesiv de mare de cereri în cadrul schemei de ajutoare pentru depozitarea privată a cărnii de porc instituite prin Regulamentul (UE) nr. 68/2011 al Comisiei din 28 ianuarie 2011 de stabilire a valorii ajutorului în avans pentru depozitarea privată a cărnii de porc (3).
            
         
               (2)
            
            
               Prin urmare, este necesar să se suspende aplicarea schemei instituite prin Regulamentul (UE) nr. 68/2011 și să se respingă cererile în cauză.
            
         
               (3)
            
            
               Pentru a se evita speculațiile, prezentul regulament trebuie să intre în vigoare în ziua următoare datei publicării în Jurnalul Oficial al Uniunii Europene,
            
         ADOPTĂ PREZENTUL REGULAMENT:
   Articolul 1
   (1)   Aplicarea Regulamentului (UE) nr. 68/2011 se suspendă în perioada 27 februarie 2011-4 martie 2011. Cererile depuse în această perioadă pentru încheierea de contracte nu se acceptă.
   (2)   Cererile depuse începând cu 22 februarie 2011, a căror acceptare ar fi fost hotărâtă în timpul perioadei menționate la alineatul (1), se resping.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 februarie 2011.
      
         
            Pentru Comisie, pentru președinte
         
         José Manuel SILVA RODRÍGUEZ
         
            Director general pentru agricultură și dezvoltare rurală
         
      
   
   
      (1)  JO L 299, 16.11.2007, p. 1.
   
      (2)  JO L 223, 21.8.2008, p. 3.
   
      (3)  JO L 26, 29.1.2011, p. 2.